หนูอายุ19ปี มีอาการปวดและมีก้อนบริเวณน้องสาวข้างขวา หนูทำงานเด็กเสิร์ฟโต๊ะจีนเลยต้องเดินบ่อยๆ พอเดินบ่อยๆตรงบริเวณน้องสาวก็มีอาการบวมและปวดมากขึ้น ซึ่งหนูไม่มีเวลาไปพบแพทย์อาการปวด บวม และเป็นก้อนนี้จะมีโอกาสหายเองไม่ค่ะ ถ้าไม่ผ่า หรือพอจะมีวิธีอื่นที่จะทำให้หายได้มั้ยค่ะ
สวัสดีค่ะ อาการปวดและมีก้อนบริเวณอวัยวะเพศดังกล่าวมาที่เกิดจากต่อมบาร์โธลินอักเสบนั้น ต่อมบาร์โธลินเป็นต่อมที่ใช้สร้างน้ำหล่อลื่นในเพศหญิง อาจมีการอักเสบหรือติดเชื้ทำให้เกิดเป็นก้อนที่สร้างความเจ็บปวดบริเวณปากช่องคลอดได้ สาเหตุมักเกิดจาก ต่อมบาร์โธลินอุดตัน หรือมีการติดเชื้อของโรคติดต่อทางเพศสัมพันธ์เช่นหนองในแท้ หนองในเทียมหากก้อนยังเป็นถุงน้ำที่มีขนาดเล็ก ไม่มีอาการเจ็บ ปวด สามารถลองนั่งแช่น้ำอุ่นวันละ 2 ครั้ง ครั้งละประมาณ 15-20 นาที ประมาณ 2-3 วัน และรับประทานยาแก้ปวดร่วมด้วยได้ ถ้าก้อนขนาดเล็กที่ไม่มีการติดเชื้อบางครั้งอาจยุบไปเองได้ แต่หากก้อนไม่ยุบ แนะนำไปพบแพทย์/สูตินรีแพทย์เพื่อการรักษาที่เหมาะสม เช่นการได้รับยาฆ่าเชื้อที่เหมาะสมร่วมกับการกรีดระบายหนองค่ะ